Az Interpol is fellép majd a Szigeten
Az új turnéra induló banda bejelentette, hogy a magyar fesztivált is útba ejtik majd.
Az első lemezük megjelenésének 15. évfordulója alkalmából idén nyáron a 2002-es Turn on the Bright Lights anyagával indul újra turnézni a ’70-es évek post punkját idéző gitáros indie rockot játszó Interpol. A tegnap bejelentett turnéállomások alapján pedig

augusztus 15-én a Szigeten is színpadra lép a banda.Az 1997 óta létező, jelenleg háromtagú New York-i együttes 2014-ben jelentkezett utoljára albummal, amely a sorban ötödik, El Pintor című korong volt. Azóta nem voltak túlságosan aktívak, ám állítólag jelenleg is a következő agylemezükön dolgoznak, melynek hanganyagából azért nem kizárt, hogy a nyári koncertsorozatukon is ízelítőt adnak.

Ami az augusztusi szigetes fellépést illeti, az már most borítékolható, hogy a nagy sikerré vált Turn On The Bright Lightson hallható számok közül az Obstacle 1-t, a NYC-t és a Say Hello to the Angelst is előadja majd a Paul Banks – Daniel Kessler – Sam Fogarino trió.

Forrás: Consequence of Sound
Kultúra